Title: 02 Lett_tak_ nbi_ godkjenning2215g.pdf
2. Produktbeskrivelse Lett-Tak er bærende takelementer basert på to parallelle, U-formede tynnplatekassetter av varmforsinket stål som hovedbæresystem, se fig. 1. Stålkassettene er festet sammen med treflenser og taktroplater av kryssfinér ved spikring eller ved spikerliming til et statisk samvirke- tverrsnitt. Elementene er fylt med mineralullisolasjon, og har dampsperre av plastfolie på undersiden. Elementene leveres med takbelegg eller takmembran som tekning.Elementene leveres med eller uten ulike typer korrugerte himlingsplater av stål montert på fabrikk. Elementene leveres også med bord av tre på undersiden for feste av himling på byggeplass. Der det kreves ekstra brann- motstand og/eller lydabsorpsjon leveres også elementene med tilleggsisolering av steinull på undersiden, se pkt. 4.2.